केरल के घटनाक्रम का शहर की सड़कों पर गुस्सा, रैली से भरी हुंकार
भास्कर संवाददाता | डूंगरपुर
आरएसएससहयोगी संगठनों के कार्यकर्ताओं की हत्या के विरोध में लोकतंत्र बचाओ समिति ने हुंकार भरी। राष्ट्रपति शासन लगाने की मांग को लेकर शहर में दो किमी लंबी रैली निकाली और कलेक्ट्री पर सभा की। इसके बाद राष्ट्रपति के नाम कलेक्टर को ज्ञापन सौंपा।
राष्ट्रीय स्वयं सेवक संघ, बजरंग दल, विश्व हिन्दू परिषद, भाजपा, भाजयुमो, की ओर से लोकतंत्र बचाओ समिति के बैनर तले शहर में प्रदर्शन किया गया। दशहरा मैदान से रैली संयोजक सज्जनसिंह भाटी के नेतृत्व में दोपहर दो बजे रवाना हुई। रैली सदर थाना होते हुए शिवाजी नगर, नया बस स्टैंड, शास्त्री मार्ग, तहसील चौराहा, सिविल लाइन के रास्ते कलेक्ट्री पहुंची। वहां सभा को संबोधित करते हुए समिति के प्रदेश नेता हेमराज ने केरल में वहां की सरकार समर्थित लोगों संगठनों के लोगों के हाथों हो रही हत्या के कारणों की जानकारी दी।
पूर्व आरपीएससी सदस्य शंकरसिंह सोलंकी ने माक्र्सवादियों के अत्याचारों के उद्देश्य की जानकारी दी गई। उन्होंने कहा कि वहां किसी माक्र्सवादी के खिलाफ शिकायत करने जाने वाले को थाने में यातनाएं दी जाती है। कुछ मामलों में पुलिस कार्रवाई के लिए जाती है तो दंगाई उन पर हमला कर देते है। ऐसे में वहां राष्ट्रपति शासन लगाने, पीडि़त परिवारों के पुनर्वास, मुआवजे सुरक्षा की मांग की गई। तभी जाकर लाेगों की हत्या और उन पर हो रहे अत्याचारों का सिलसिला रुकेगा। इसके बाद कलेक्टर को इसी आशय का ज्ञापन भी सौंपा गया।
प्रकाश भट्ट, डायालाल गामोट, प्रभु कटारा, वाई के शर्मा, लालूराम, रामेश्वर मीणा, भाजपा जिलाध्यक्ष वेलजी पाटीदार, जिला महामंत्री दीन दयालसिंह, सुदर्शन जैन, नगर महामंत्री अनूप चौबीसा, भुपेंद्र पालीवाल, युवा मोर्चा जिलाध्यक्ष पंकज जैन, गजेंद्र चौबीसा, विद्युत सिंह, जयंती, महिला मोर्चा जिलाध्यक्ष रीटा कुंवर, नीलू रोत, धनपाल जैन, वरूण गांधी, एबीवीपी से प्रवीण रोत ने संबोधित किया।
किसान संघ ने 7 जिलों के लिए मांगा माही का पानी
इसीरैली के साथ-साथ भारतीय किसान संघ की रैली भी आगे-आगे चल रही थी। प्रदेश अध्यक्ष मणीलाल लबाना, प्रदेश संगठन मंत्री समित के नेतृत्व में डाइट मार्ग से रैली रवाना हुई। यह रैली भी कलेक्ट्री पहुंची। कलेक्टर को मुख्यमंत्री के नाम ज्ञापन सौंपा गया। प्रतिनिधिमंडल में देवेंग, गौरीशंकर, रतन, मोगजी, कुरा शामिल थे।
(सागवाड़ाकी खबर पेज 4 पर)
किसानों की प्रमुख मांगें
भीखाभाईमाही नहर का कार्य पूरा कराने, नहर निर्माण के लिए भूमि अवाप्ति का मुआवजा, जंगली जानवरों से फसली सुरक्षा के लिए कांटेदार बाड़बंदी कराने सरकारी मदद, सालों से सूखे की मार झेल रहे किसानों को ऋण माफी और नए ऋण दिलाने, रेलवे लाइन और हाइवे के लिए अधिगृहीत जमीनों के मालिक किसानों को मुआवजा, 2015 का बकाया फसली खराबे का मुआवजा, अवाप्त भूमि का पर्याप्त मुआवजा की मांगें प्रमुख थी।
शहर में शुक्रवार दोपहर को निकाली गई रैली में शामिल अलग-अलग संगठनों के कार्यकर्ता।
hin_Deva bho_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva hin_Deva